CELEX: 32016R0951
Language: fi
Date: 2016-06-15 00:00:00
Title: Komission täytäntöönpanoasetus (EU) 2016/951, annettu 15 päivänä kesäkuuta 2016, vähäriskisen tehoaineen Trichoderma atroviride kannan SC1 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

16.6.2016   
               
               
                  FI
               
               
                  Euroopan unionin virallinen lehti
               
               
                  L 159/6
               
            KOMISSION TÄYTÄNTÖÖNPANOASETUS (EU) 2016/951,
      annettu 15 päivänä kesäkuuta 2016,
      vähäriskisen tehoaineen Trichoderma atroviride kannan SC1 hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 22 artiklan 1 kohdan yhdessä sen 13 artiklan 2 kohdan kanssa,
      sekä katsoo seuraavaa:
      
                  (1)
               
               
                  Ranska vastaanotti 6 päivänä marraskuuta 2012 asetuksen (EY) N:o 1107/2009 7 artiklan 1 kohdan mukaisesti yritykseltä BI-PA NV hakemuksen tehoaineen Trichoderma atroviride kannan SC1 hyväksymiseksi. Kyseisen asetuksen 9 artiklan 3 kohdan mukaisesti Ranska ilmoitti esittelevänä jäsenvaltiona komissiolle 5 päivänä helmikuuta 2013, että hakemus voidaan ottaa käsiteltäväksi.
               
            
                  (2)
               
               
                  Esittelevä jäsenvaltio toimitti 27 päivänä toukokuuta 2014 arviointikertomuksen luonnoksen komissiolle ja kopion siitä Euroopan elintarviketurvallisuusviranomaiselle, jäljempänä ‘elintarviketurvallisuusviranomainen‘; siinä arvioidaan, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.
               
            
                  (3)
               
               
                  Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelevän jäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa helmikuussa 2015.
               
            
                  (4)
               
               
                  Elintarviketurvallisuusviranomainen toimitti 21 päivänä huhtikuuta 2015 hakijalle, jäsenvaltioille ja komissiolle päätelmänsä siitä, voidaanko tehoaineen Trichoderma atroviride kannan SC1 olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit (2). Elintarviketurvallisuusviranomainen asetti päätelmänsä julkisesti saataville.
               
            
                  (5)
               
               
                  Komissio esitteli 10 päivänä joulukuuta 2015 pysyvälle kasvi-, eläin-, elintarvike- ja rehukomitealle Trichoderma atroviride -kantaa SC1 koskevan tarkastelukertomuksen ja asetusluonnoksen Trichoderma atroviride -kannan SC1 hyväksymisestä.
               
            
                  (6)
               
               
                  Hakijalle annettiin mahdollisuus esittää huomautuksensa tarkastelukertomuksesta.
               
            
                  (7)
               
               
                  Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta. Kyseisten hyväksymiskriteerien katsotaan näin ollen täyttyvän. Näin ollen on aiheellista hyväksyä Tricoderma atroviride -kanta SC1.
               
            
                  (8)
               
               
                  Komissio katsoo lisäksi, että Trichoderma atroviride -kanta SC1 on asetuksen (EY) N:o 1107/2009 22 artiklan mukainen vähäriskinen tehoaine. Trichoderma atroviride -kanta SC1 ei ole huolta aiheuttava aine ja täyttää asetuksen (EY) N:o 1107/2009 liitteessä II olevassa 5 kohdassa esitetyt edellytykset. Trichoderma atroviride -kanta SC1 on villi tyyppi, joka on eristetty lahoavasta hasselpähkinäpuusta Italiassa. Se ei ole patogeeninen eikä virulentti ihmisille eikä eläimille. Asetuksen (EY) N:o 1107/2009 mukaisesti hyväksytyistä käyttötarkoituksista ihmisille, eläimille ja ympäristölle aiheutuvan lisäaltistuksen oletetaan olevan äärimmäisen vähäinen verrattuna oletettuun altistukseen luonnollisissa olosuhteissa.
               
            
                  (9)
               
               
                  Näin ollen on aiheellista hyväksyä Trichoderma atroviride -kanta SC1 vähäriskisenä tehoaineena 15 vuoden ajan. Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (3) liitettä olisi muutettava.
               
            
                  (10)
               
               
                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Vähäriskisen tehoaineen hyväksyminen
      Hyväksytään liitteessä I esitetty tehoaineen Trichoderma atroviride -kanta SC1 kyseisessä liitteessä vahvistetuin edellytyksin.
      2 artikla
      Täytäntöönpanoasetuksen (EU) N:o 540/2011 muuttaminen
      Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
      3 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 15 päivänä kesäkuuta 2016.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 309, 24.11.2009, s. 1.
      
         (2)  EFSA Journal 2015;13(4):4092. Saatavilla verkossa osoitteessa www.efsa.europa.eu.
      
         (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
      
         LIITE I
         
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Hyväksymispäivä
                  
                  
                     Hyväksynnän päättymispäivä
                  
                  
                     Erityiset säännökset
                  
               
                     
                        Trichoderma atroviride, kanta SC1
                     Viitenumero CBS 122089 Centraalbureau voor Schimmelcultures (CBS) -keskuksen kokoelmassa Utrechtissa, Alankomaissa
                     CIPAC-numero: 988
                  
                  
                     Ei sovelleta
                  
                  
                     Vähimmäispitoi-suus 1 × 1010 PMY/g
                  
                  
                     6. heinäkuuta 2016
                  
                  
                     6. heinäkuuta 2031
                  
                  
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Trichoderma atroviride -kantaa SC1 koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden suojeluun, sillä mikro-organismeja pidetään mahdollisina herkistymisen aiheuttajina. Käyttöedellytyksiin on tarvittaessa sisällyttävä riskinhallintatoimenpiteitä.
                     Tuottajan on valvottava tarkasti ympäristöolosuhteiden säilymistä ja laadunvalvonta-analyysia tuotantoprosessin aikana.
                  
               
            (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
      
      
         LIITE II
         Lisätään täytäntöönpanoasetuksen (EU) N:o 540/2011 liitteessä olevaan D osaan kohta seuraavasti:
         
            
                         
                     
                     
                        Nimi, tunnistenumero
                     
                     
                        IUPAC-nimi
                     
                     
                        Puhtaus (*)
                        
                     
                     
                        Hyväksymispäivä
                     
                     
                        Hyväksynnän päättymispäivä
                     
                     
                        Erityiset säännökset
                     
                  
                        ”7
                     
                     
                        
                           Trichoderma atroviride, kanta SC1
                        Viitenumero CBS 122089 Centraalbureau voor Schimmelcultures (CBS) -keskuksen kokoelmassa Utrechtissa, Alankomaissa
                        CIPAC-numero: 988
                     
                     
                        Ei sovelleta
                     
                     
                        Vähimmäispitoisuus 1 × 1010 PMY/g
                     
                     
                        6. heinäkuuta 2016
                     
                     
                        6. heinäkuuta 2031
                     
                     
                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon Trichoderma atroviride -kantaa SC1 koskevan tarkastelukertomuksen päätelmät ja erityisesti sen lisäykset I ja II.
                        Kokonaisarvioinnissa jäsenvaltioiden on kiinnitettävä erityistä huomiota käyttäjien ja työntekijöiden suojeluun, sillä mikro-organismeja pidetään mahdollisina herkistymisen aiheuttajina. Käyttöedellytyksiin on tarvittaessa sisällyttävä riskinhallintatoimenpiteitä.
                        Tuottajan on valvottava tarkasti ympäristöolosuhteiden säilymistä ja laadunvalvonta-analyysia tuotantoprosessin aikana.”
                     
                  
         
            (*)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.